**„ N Á V R H „**

 **DODATOK**

#  č.1 k Všeobecne záväznému nariadeniu Obce Dolný Vadičov č.1/2024

**o určení výšky príspevku na čiastočnú úhradu nákladov, výšky príspevku na režijné náklady a podmienky úhrady v školskej jedálni v zriaďovateľskej pôsobnosti Obce Dolný Vadičov**

Obecné zastupiteľstvo Obce Dolný Vadičov, podľa ustanovenia § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a podľa § 140 ods. 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej aj ako iba „zákon“), sa uznieslo na tomto dodatku k všeobecne záväznému nariadeniu Obce Dolný Vadičov č.1/2024 o určení výšky o určení výšky príspevku na čiastočnú úhradu nákladov, výšky príspevku na režijné náklady a podmienky úhrady v školskej jedálni v zriaďovateľskej pôsobnosti Obce Dolný Vadičov.

# Čl. 1

**Úvodné ustanovenia**

1. Výšku príspevku zákonného zástupcu dieťaťa alebo žiaka na čiastočnú úhradu nákladov, výšku príspevku na režijné náklady a podmienky úhrady v školskej jedálni, ktorej zriaďovateľom je Obec Dolný Vadičov, určuje všeobecne záväzným nariadením.
2. Príspevok na režijné náklady zariadenia školského stravovania je príjmom rozpočtu Obce Dolný Vadičov.

# Čl. 2

**Určenie výšky príspevku na čiastočnú úhradu nákladov v zariadení školského stravovania a určenie výšky príspevku na režijné náklady**

1. Školská jedáleň, ktorej zriaďovateľom je Obec Dolný Vadičov, poskytuje stravovanie deťom za čiastočnú úhradu nákladov, ktoré uhrádza zákonný zástupca (ďalej aj ako „ZZ“) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.
2. Školská jedáleň poskytuje stravovanie deťom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.
3. Finančné pásma určujú náklady na nákup potravín na jedno jedlo podľa vekových kategórií stravníkov a príspevok zákonného zástupcu dieťaťa vo výške nákladov na nákup potravín. Sú stanovené Ministerstvom školstva, vedy, výskumu a športu Slovenskej republiky.
4. Príspevok, ktorý uhrádza zákonný zástupca dieťaťa (materskej školy, ďalej len „MŠ“) ) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky a výška príspevku na režijné náklady pre zamestnancov a cudzích stravníkov sú určené za každý stravovací deň nasledovne:

|  |  |  |  |  |  |
| --- | --- | --- | --- | --- | --- |
| **Ukazovateľ** | **Náklady na nákup potravín na jedno jedlo - 2. finančné pásmo** | **Spolu náklady na nákup potravín**  |  | **Dotácia na podporu dieťaťa k stravovacím návykom** | **Platba ZZ za jeden deň ( doplatok na nákup potravín)** |
| **Desiata** | **Obed** | **Olovrant** |
| **MŠ denná** (stravník- dieťa MŠ) | 0,45 | 1,10 | 0,35 | 1,90 |  | 0 | 1,90 |
| **MŠ denná** (stravník- dieťa posledného ročníka MŠ ,deti HN/ŽM ) | 0,45 | 1,10 | 0,35 | 1,90 |  | 1,40 | 0,50 |

|  |  |  |  |  |  |
| --- | --- | --- | --- | --- | --- |
| **Ukazovateľ** | **Náklady na nákup potravín na jedno jedlo –**  | **Režijné náklady** | **Spolu** |  |  |
|  | **Obed** |  |
| **Cudzí stravník** |  | 2,20 |  | 3,00 | 5,20 |  |  |

# Čl. 3

# Podmienky úhrady v školskej jedálni

1. Náklady na nákup potravín uhrádza zákonný zástupca:
2. dieťaťa materskej školy - doplatok do potravín - dieťa posledného ročníka pred plnením povinnej školskej dochádzky ,
3. dieťaťa materskej školy za odobratú stravu v danom stravovacom dni ,
4. Úhradu na nákup potravín a príspevok na režijné náklady je nutné zrealizovať najneskôr do 20.dňa v príslušnom mesiaci.
5. Cena jedla pre iných stravníkov zahŕňa náklady na nákup potravín[[1]](#footnote-1) a skutočnú výšku režijných nákladov.
6. Hodnota jedla pre iné fyzické osoby zahŕňa výšku finančného príspevku podľa
7. zvoleného finančného pásma[[2]](#footnote-2) a skutočnú výšku režijných nákladov.
8. Obec Dolný Vadičov, ako zriaďovateľ ŠJ, môže rozhodnúť o zrušení, alebo odpustení príspevku v prípadoch stanovených zákonom.[[3]](#footnote-3) To neplatí, ak ide o deti a žiakov, na ktoré sa poskytuje dotácia podľa § 4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky.

# Čl. 4

**Zrušovacie ustanovenie**

 Nadobudnutím účinnosti tohto dodatku č. 1 stráca účinnosť tabuľka , ktorá je súčasťou článku č. 4 , na určenie výšky príspevku na čiastočnú úhradu nákladov v zariadení školského stravovania k Všeobecne záväznému nariadeniu Obce Dolný Vadičov č. 1/2024 .

# Čl. 10

**Záverečné ustanovenia**

* 1. Toto nariadenie bolo schválené na rokovaní obecného zastupiteľstva Obce Dolný Vadičov dňa .................... uznesením .............................
	2. Toto nariadenie nadobúda účinnosť dňom 01.05.2025

 ...................................

Miroslava Ondreášová

 starostka obce

Vyvesený návrh : 11.03.2025

Vyvesené :

Zvesené :

1. § 3 ods. 3 Vyhlášky č. 330/2009 o zariadení školského stravovania [↑](#footnote-ref-1)
2. § 3 ods. 3 Vyhlášky č. 330/2009 o zariadení školského stravovania [↑](#footnote-ref-2)
3. § 140 ods. 12 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-3)